<kommunevåpen, midtstilt>

|  |  |
| --- | --- |
| <deltakers navndeltakers adresse> | Unntatt offentlighet, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle henvendelser)  |  |

**Vedtak: du får forlenget introduksjonsprogrammet ditt**

Du har søkt om å få lengre tid i introduksjonsprogrammet. Du får forlenget introduksjonsprogrammet ditt.

**Personopplysninger**

Navn:

Personnummer (eventuelt DUF-nummer):

**Kommunens begrunnelse for vedtaket**

Kommunen viser til vedtak av <sett inn dato> hvor du ble innvilget rett til introduksjonsprogram. Du har søkt om å få forlenget introduksjonsprogrammet ditt.

Introduksjonsprogrammet kan forlenges hvis det er grunn til å forvente at du vil oppnå ditt sluttmål med et lengre introduksjonsprogram, jf. integreringsloven § 13 femte ledd.

Det er din alder og utdanningsbakgrunn som bestemmer hvor lang forlengelse det er adgang til å gi. <Du har utdanning på minimum videregående nivå. Kommunen kan derfor forlenge introduksjonsprogrammet ditt med inntil seks måneder, jf. integreringsloven § 13 andre ledd. / Du er under 25 år og du har ikke utdanning på minimum videregående nivå fra før. Kommunen kan derfor forlenge introduksjonsprogrammet ditt med inntil ett år, jf. integreringsloven § 13 tredje ledd / Introduksjonsprogrammet ditt kan forlenges med inntil ett år, jf. integreringsloven § 13 fjerde ledd.>

Du får forlenget introduksjonsprogrammet ditt med <antall måneder>, jf. integreringsloven § 13 femte ledd.

<Sett inn nærmere begrunnelse for både grunnlaget for forlengelsen og lengden av forlengelsen. Tilpass lengden på begrunnelsene etter hvor omfattende vurderingene som ligger til grunn er. Vis til dialogen med deltakeren rundt en mulig forlengelse og hvilke vurderinger er gjort rundt forventningen til at deltakeren vil oppnå sluttmålet sitt med forlengelsen. Det må også gå frem hvorfor den aktuelle lengden på forlengelse er valgt.>

Forlengelsen er fra <dato> til <dato>. Du vil få utbetalt introduksjonsstønad på kr <beløp> før skatt per måned frem til <sett inn dato>, jf. integreringsloven §§ 19 og 20.

**Du kan klage på dette vedtaket**

Du kan klage på dette vedtaket dersom du mener det er feil eller du ikke er enig, se integreringsloven § 47. Fristen for å klage er tre uker fra du mottok vedtaket eller fra du ble gjort kjent med vedtaket, se forvaltningsloven § 29. I klagen bør du skrive hvorfor du er uenig, og du må skrive under med navnet ditt. Du sender klagen til kommunen.

Kommunen vil lese klagen og se på saken din på nytt. Kommunen kan endre vedtaket. Hvis kommunen mener at vedtaket ikke skal endres, vil kommunen sende klagen til statsforvalteren. Statsforvalteren vil da vurdere saken din og behandle klagen.

Kommunen har plikt til å gi deg veiledning om regelverket og hvordan du skal klage dersom du trenger det, se forvaltningsloven § 11. Som hovedregel har du rett til å se dokumentene i saken din, jf. forvaltningsloven § 18. Du må ta kontakt med kommunen dersom du ønsker å se dokumentene i saken din.

Du kan også be om at vedtaket ikke blir satt i verk før klagefristen er ute eller klagen er avgjort, se forvaltningsloven § 42.

|  |  |
| --- | --- |
| Vennlig hilsen |  |
| <leders navn><leders tittel> | <saksbehandlers navn><saksbehandlers tittel> |

**Til deg som har fått utvidet deltakelse i introduksjonsprogram**

Introduksjonsprogrammet skal bidra til at deltakerne blir integrert i det norske samfunnet. Introduksjonsprogrammet skal minst inneholde opplæring i norsk, samfunnskunnskap, kurs i livsmestring og arbeids- eller utdanningsrettede tiltak, jf. integreringsloven § 14. Deltakere med barn under 18 år eller som får barn i løpet av introduksjonsprogrammet skal delta på kurs i foreldreveiledning. Innholdet i programmet skal tilpasses den enkelte deltaker og bidra til at deltakeren når sluttmålet sitt. Programmet er helårlig og på fulltid, jf. § 14 fjerde ledd.

**Kommunens ansvar**

Ifølge integreringsloven skal kommunen:

* organisere introduksjonsprogrammet ditt og tilby deg et introduksjonsprogram innen tre måneder fra du er bosatt i kommunen eller har søkt om å delta
* sette et sluttmål for hva du skal oppnå i løpet av programmet
* tilby et introduksjonsprogram med et innhold og omfang som er tilpasset din bakgrunn og dine behov
* vurdere å forlenge introduksjonsprogrammet hvis det er grunn til å forvente at du vil oppnå sluttmålet ditt med en forlengelse, jf. integreringsloven § 13 femte ledd
* sørge for at introduksjonsprogrammet minst inneholder norskopplæring, samfunnskunnskap, kurs i livsmestring og arbeids- eller utdanningsrettede elementer, integreringsloven jf. § 14
* lage et helårlig tilbud på fulltid, jf. integreringsloven § 14 fjerde ledd
* sørge for at du får delta på kurs i foreldreveiledning hvis du har barn under 18 år eller får barn i løpet av programmet, jf. integreringsloven 14 andre ledd

Kommunen skal også utarbeide en integreringsplan sammen med deg som deltaker i programmet, jf. integreringsloven § 15. I integreringsloven § 15 står det at planen skal beskrive

* ditt sluttmål og norskmål
* omfanget av opplæringen i norsk og samfunnskunnskap
* programmets varighet
* innholdet i introduksjonsprogrammet ditt og begrunnelsen for det valgte innholdet
* klagemuligheter

Kommunen skal sørge for at du får relevant informasjon og veiledning slik at du kan ta informerte valg. Er du og kommunen uenige om innholdet i planen, er det kommunen som bestemmer innholdet i introduksjonsprogrammet, jf. integreringsloven § 15 femte ledd.

Planen skal vurderes jevnlig og dersom det skjer større endringer i din livssituasjon, jf. § 15 sjette ledd.

**Viktig informasjon om stønaden du får**

Integreringsloven §§ 19, 20, 21, 22, 24 og 25 beskriver hvor mye du får utbetalt, og hva som skjer hvis du mottar andre ytelser fra det offentlige, ikke deltar i programmet eller gir uriktige opplysninger:

* Stønaden utgjør to ganger folketrygdens grunnbeløp (G) i året. Deltakere under 25 år som ikke bor med foreldre, mottar 2/3 stønad. Deltakere under 25 år som bor med én eller begge foreldrene, mottar 1/3 stønad.
* Hver måned får du stønaden utbetalt etterskuddsvis, det betyr at du får pengene etter at du har gjennomført månedens program.
* Du må betale skatt av stønaden.
* Kommunen reduserer beløpet hvis du har fravær som ikke skyldes sykdom eller andre viktige velferdsgrunner, og det ikke er gitt tillatelse til fraværet.
* Hvis du får andre ytelser fra det offentlige eller lønn, kan du få mindre stønad. Du kan også få redusert beløp på andre ytelser hvis de blir utbetalt etterskuddsvis.
* Kommunen kan vedta trekk i fremtidig utbetalinger hvis du har fått utbetalt høyere stønad enn du har krav på.
* Har du gitt uriktige opplysninger, kan kommunen vedta at du må betale tilbake stønaden.